100 मीटर की दौड़ में पंकज कोमल ने बाजी मारी
रावनेतराम पब्लिक स्कूल सलीमपुर में मंगलवार को कक्षा 6 से 12वीं तक के बच्चों की खेलकूद प्रतियोगिता का आयोजन किया गया। 100 मीटर की दौड़ में पंकज ने प्रथम, आकाश ने द्वितीय साहिल ने तृतीय स्थान हासिल किया। लड़कियों की 100 मीटर की रेस में छात्रा कोमल प्रथम, मुस्कान द्वितीय तथा सोनम तृतीय स्थान पर रही। शॉटपुट लड़कों में छात्र साहिल प्रथम, हरीश द्वितीय तथा सन्नी तृतीय स्थान पर रहा। शाट पुट लड़कियों में छात्रा सुमन प्रथम, सोनम द्वितीय तथा पूजा तृतीय स्थान पर रही। बास्केटबाॅल में शिवाजी हाउस प्रथम स्थान पर रहा। खो-खो में भी शिवाजी हाउस प्रथम स्थान पर रहा। वालीबाल में कक्षा बारहवीं की टीम ने प्रथम स्थान प्राप्त किया। कार्यक्रम के मुख्य अतिथि कुबेर सिंह प्राचार्य उमा कुमारी ने सभी विजेता खिलाडिय़ों को पुरस्कृत कर सम्मानित किया। इस मौके पर रविन्द्र कुमार, संजीव कुमार, ब्रिजेश कुमार, संदीप कुमार, सुनील कुमार, कर्मवीर सिंह पुष्पेंन्द्र सिंह आदि स्टाफ मौजूद रहे।
hin_Deva hin_Deva